open-index/open-wikipedia-markdown huggingface dataset:
קרי (שפה)

[ממוזער|שמאל|150px|שלט תלת-[שפה|שפתי, רשום  בקרי, באנגלית ובצרפתית, קוויבק, קנדה]]
**קְרִי** (Cree) היא שפה ילידית קנדית, המכילה למעשה מספר ניבים נפרדים אך קרובים. השפה מדוברת בפי כ-117,000 איש ברחבי קנדה, החל מהטריטוריות הצפון-מערביות ועד לניופאונדלנד ולברדור, ונחשבת לשפה הילידית המדוברת ביותר בקנדה.

קרי ששייכת למשפחת השפות האלגונקוויאניות, בה נהגו לדבר האומות הראשונות לפני הגעת האדם האירופי ליבשת אמריקה. בניגוד לשפות אלגונקוויאניות אחרות שנכחדו או קרובות להכחדה (כדוגמת שפת השאיין, שפת המיאמי - אילינוי, וכו'), התקיימה הקרי, בזכות מדיניות הממשל הקנדי עוד מראשיתו.

כבשפות אלגונקוויאניות אחרות, גם בקרי שונים מאוד מבנה השפה, התחביר והגופים מהמוכר בשפות מערביות. לדוגמה, קיים גוף רביעי, בו מתײחסים לאנשים שנפטרו, וגם בו קיימים הבדלים, למשל, בין אנשים שנפטרו בטבעיות ואנשים שמצאו את מותם בצורה אחרת.

גם מבחינה תחבירית, קרי היא בעלת מורפולוגיה עשירה ביותר, כשאר השפות האלגונקוויאניות. המילה "בית ספר", למשל, מהווה דוגמה טובה לעושר המורפולוגי בשפת הקרי. בעוד שבשפה האנגלית, לדוגמה, מורכב הביטוי "בית ספר" ממילה יחידנית ("School"), ובעוד שבעברית (הנחשבת כשפה מורפולוגית עשירה) מורכבת המילה משני ביטויים ("בית" + "ספר"), הרי שבשפת הקרי המילה היא kiskinohamātowikamik, שפירושה המילולי הוא "מקום ללימוד יחדיו על ידי מתן דוגמה".

[שמאל|ממוזער|100px|קטע [טקסט בשפת קרי, המודפס בכתב קרי, בכתב לטיני, ובתרגום לאנגלית]]
קרי היא אחת משמונה השפות הרשמיות בטריטוריות הצפון-מערביות, לפי חוק השפות הרשמיות.
השפה נכתבת בכתב ייחודי, כתב קרי, המשמש כיום גם בשפות אלגונקוויאניות נוספות. צורת הכתב היא הברתית-פונטית, והמילים בה מפורקות למספר גדול של סימנים גרפיים, המבטאים הברות.. כיום נכתבת השפה, לעיתים, גם בכתב הלטיני.

## [[פונולוגיה]]

## כתב

## קישורים חיצוניים

*The Gift of Language and Culture website
*Nehinawe: Speak Cree 
*Cree Language Lessons 
*On-line Cree dictionary

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שפות אמרינדיאניות
קטגוריה:קנדה: תרבות
דניאל סילבה

**דניאל סילבה** (באנגלית: **Daniel Silva**; נולד ב-19 בדצמבר 1960) הוא סופר מתח ובילוש יהודי אמריקאי, שחיבר שבעה עשר ספרים, נכון לסוף 2014, כולם רבי מכר, שתורגמו לפחות ל-25 שפות.

כונה "מחבּר ספרות הריגול הטוב בדורו", "אחד מסופרי הריגול המחוננים ביותר באמריקה", ו"יורשם של גרהם גרין וג'ון לה קארה". ספרו "**המרגל שלא ייאמן**" דורג בשנת 2006 על ידי המגזין פאבלישרס ויקלי במקום השלושה עשר ברשימת "מותחני הריגול הטובים ביותר שנכתבו אי פעם".

## קורות חיים
סילבה נולד במישיגן, וגדל בקליפורניה, בבית נוצרי קתולי. עד היום ניכרת בספריו האהדה לדת הקתולית, כאשר בין גיבורי המשנה בספריו נמצאים אישים כמו האפיפיור והמזכיר הפרטי שלו לואיג'י דונאטי.

החל את דרכו המקצועית כעיתונאי בסוכנות הידיעות הבין-לאומית UPI, שם התקבל תחילה לעבודה זמנית בעודו סטודנט לתואר שני ביחסים בין-לאומיים. נטש את הלימודים לצורך עבודה כעיתונאי במשרה מלאה. מונה בהמשך לכתב UPI בקהיר. תוך כדי סיקור מלחמת עיראק איראן פגש את העיתונאית היהודייה ג'יימי גנגל (*Jamie Gangel*), מ-NBC, וב-1987 הם נישאו. סילבה התגייר, והוא חבר בקהילה היהודית של וושינגטון די. סי. ובבית כנסת שם.

מ-UPI עבר סילבה ל-CNN וב-1995 החל בכתיבת ספרו הראשון, **The Unlikely Spy** (תורגם לעברית: "המרגל שלא ייאמן"), שיצא לאור ב-1996. הספר הפך לרב-מכר מיד עם פרסומו, וסילבה התפטר מ-CNN והחל מאז לכתוב ספרים באופן בלעדי.

עד 2025 פרסם 27 ספרים (ספרו ה-28, **An Inside Job**, יצא לאור ב 17 בפברואר 2026), כולם מלבד שלושת הראשונים עוסקים בעלילותיו של סוכן "המוסד" **[[גבריאל אלון]]**. על-פי סדרת הספרים אלון, יליד עמק יזרעאל ובן לניצולי שואה יוצאי גרמניה, היה בשנת 1972 סטודנט צעיר לאמנות, שזה עתה השתחרר מצה"ל לאחר שירות כלוחם ביחידה מובחרת. בספטמבר אותה שנה, בעקבות טבח הספורטאים באולימפיאדת מינכן, גויס אלון לשורות "המוסד" על ידי רב המרגלים ארי שומרון (בן דמותם הבדיוני של רפי איתן, איסר הראל ומייק הררי), איש הפלמ"ח בעברו, שהיה מופקד בין היתר על מבצע לכידתו של הפושע הנאצי אדולף אייכמן בארגנטינה בשנת 1960.

## קישורים חיצוניים

* 

* 
* 

## הערות שוליים

קטגוריה:סופרי מתח ואימה אמריקאים
קטגוריה:ספרי מתח
קטגוריה:ספרי ריגול
קטגוריה:ספרות בלשית
קטגוריה:המוסד בתרבות ובאמנות
קטגוריה:סופרים יהודים אמריקאים
קטגוריה:עיתונאים יהודים אמריקאים
קטגוריה:בוגרי אוניברסיטת המדינה של קליפורניה בפרזנו
קטגוריה:גרים
קטגוריה:קתולים לשעבר
קטגוריה:אמריקאים שנולדו ב-1960
אבי סוכר

**אבי סוכר** (נולד ב-11 בספטמבר 1976) הוא כדורסלן עבר ישראלי, ומאמן כדורסל המשמש כיום  כמאמן.

## קריירת משחק
סוכר החל את דרכו בכדורסל במחלקת הנוער של מכבי ראשון לציון. בעונת  הוא הושאל לאליצור בת-ים מהליגה השלישית על מנת לצבור ניסיון ודקות משחק, וסייע לה להעפיל לליגת המשנה. הוא שיחק עונה נוספת במדי בת-ים ועונה אחת במדי מכבי גבעת שמואל בליגת המשנה, ובעונת  עבר לאליצור אשקלון מליגה זו וסייע לה לעלות לליגת העל.

בעונת  חזר סוכר למכבי ראשון לציון, וערך את הופעת הבכורה שלו בליגת העל. הוא שיחק בקבוצה הבוגרת של ראשון לציון במשך שתי עונות. עם זאת, בעונת  הוא עבר שוב לאליצור אשקלון מליגת המשנה. הוא העפיל עם אשקלון לליגת העל בעונה זו, ושיחק בקבוצה במשך שתי עונות בליגת העל. בקיץ 2005, לאחר סיום תקופתו באליצור אשקלון, זומן סוכר לראשונה לסגל נבחרת ישראל בכדורסל, ששיחקה בטורניר ההזדמנות האחרונה להעפלה לאליפות אירופה.

בעונת  עבר סוכר לעירוני נהריה, קבוצת צמרת דאז בכדורסל הישראלי ביחס לקבוצותיו הקודמות. הוא סיים עם קבוצתו במקום הרביעי בליגה, וערך את הופעת הבכורה בקריירה שלו בפיינל פור. בסיום אותה עונה הוא זומן שוב לסגל נבחרת ישראל למוקדמות אליפות אירופה. בתחילת עונת  הוא התנסה לראשונה בליגות האירופיות כאשר שיחק בקבוצת בי.סי. קייב מאוקראינה ומיד לאחר מכן עבר לצסק"א סופיה הבולגרית, אך לאחר תקופה לא מוצלחת בקבוצה הוא עבר עוד באותה עונה להפועל גלבוע/עפולה. בעונת  הוא חזר לעירוני נהריה והעפיל עמה, שוב, בפעם השנייה בקריירה לפיינל פור. בעונה שלאחר מכן חזר שוב למכבי ראשון לציון, הפעם בתור שחקן מוביל.

בעונת  חזר סוכר לקדנציה שלישית בעירוני אשקלון. בדצמבר 2010 עבר לאליצור נווה-דוד רמלה מהליגה הלאומית, לקראת עונת  עבר למכבי הוד השרון, המשחקת גם היא בליגה זו ובשנת 2014 פרש והתמנה למאמן הקבוצה.

## קריירת אימון
בנובמבר 2016 התמנה למאמנה של עירוני רמת גן, אך בינואר 2017 התפטר.

בעונת 2017/2018 אימן את מכבי מעלה אדומים והגיע עמה למקום הרביעי בליגה הארצית ולשלב חצי גמר הפלייאוף, בו הפסידה הקבוצה לאליצור "איתו" אשקלון.

בתחילת עונת  התחיל לאמן את קבוצת אליצור "איתו" אשקלון. בסיום עונת הבכורה שלו באשקלון הוביל את הקבוצה למקום השישי ולרבע גמר הפלייאוף העליון.

ביוני 2020 חתם במכבי עירוני רחובות, אותה הוביל בסיום העונה למקום השני בליגה הארצית.

בספטמבר 2021 חתם במכבי חיפה מהליגה הלאומית במקומו של טל נתן. ב-4 במרץ 2022 התפטר מתפקידו ועופר רחימי מונה כמאמן במקומו.

ביולי 2022 מונה בשנית למאמנה של אליצור "איתו" אשקלון במקומו של יניב בורגר.בפברואר 2023 פוטר מתפקידו.ב-9 באפריל 2023 מונה למאמן מכבי ראשון לציון עמה העפיל לשלב רבע הגמר בו הודחה הקבוצה על ידי אליצור איתו אשקלון.

בנובמבר 2024 מונה למאמנה של הפועל כפר קאסם במקומו של קורי קאר.
## קישורים חיצוניים

* דף השחקן, באתר ONE

## הערות שוליים

קטגוריה:כדורסלני נבחרת ישראל
קטגוריה:כדורסלני הפועל עפולה
קטגוריה:כדורסלני מכבי ראשון לציון
קטגוריה:כדורסלני עירוני אשקלון
קטגוריה:כדורסלני עירוני נהריה
קטגוריה:כדורסלני מכבי גבעת שמואל
קטגוריה:כדורסלני אליצור רמלה
קטגוריה:כדורסלני מכבי הוד השרון
קטגוריה:מאמני מכבי הוד השרון
קטגוריה:מאמני עירוני רמת גן
קטגוריה:מאמני מכבי ראשון לציון
קטגוריה:מאמני אליצור "איתו" אשקלון
קטגוריה:מאמני מכבי חיפה בכדורסל
קטגוריה:ישראלים שנולדו ב-1976
דוד קציר

**דוד קציר** (19 ביולי 1928 - 25 בדצמבר 2006) היה שופט מחוזי בישראל ומחבר ספרי משפט.

## ביוגרפיה

קציר נולד בצ'רנוביץ, עלה לארץ ישראל בשנת 1947 באוניית המעפילים 'לא תפחידונו', אשר נתפסה על ידי הבריטים ונשלח למחנה מעצר בקפריסין. לאחר הכרזת העצמאות הועלה לישראל, גויס והשתתף במלחמת העצמאות במסגרת חטיבת גבעתי.

למד משפטים באוניברסיטת תל אביב והוסמך כעורך דין בשנת 1957, כיהן כשופט בית המשפט המחוזי בחיפה בין השנים 1977–1993. לאחר פרישתו, בשל התמחותו בתחום 'פיצויים בשל נזק גוף' שימש מספר פעמים כבורר.

חיבר מאמרים וספרי משפט המשמשים תדיר את בתי המשפט וקהיליית עורכי הדין.

## מספריו
* פיצויים בשל נזק גוף
* תרופות בשל הפרת חוזה
* ריבית הפרשי הצמדה ושערוך

קטגוריה:שופטי בית המשפט המחוזי בחיפה
קטגוריה:עולים לאחר מלחמת העולם השנייה
קטגוריה:גולי מחנות המעצר בקפריסין
קטגוריה:בוגרי אוניברסיטת תל אביב: משפטים
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1928
קטגוריה:ישראלים שנפטרו ב-2006
מנחם טוקר

**מנחם טוקר** (נולד בל' בניסן ה'תשל"ה, 11 באפריל 1975) הוא שדרן רדיו וטלוויזיה ומנחה אירועים חרדי-מודרני ישראלי.

## ביוגרפיה
נולד בהולנד לאב יליד ארצות הברית ולאם רבקה ילידת הולנד. גדל בשכונת בית וגן בירושלים ולמד בישיבות מעלות חיים (מעוז חיל), כנסת בית אהרן ומיר.

טוקר החל את הקריירה שלו בערוץ 7, שם שידר בכל מוצאי שבת תוכנית בשם "מוצ"ש חסידי". לאחר שנתיים עבר לשדר ברדיו קול חי את "מוצ"ש חי" ואת "סמול טוקר", תוכנית יומית שכללה שעשועונים וחידות. טוקר נתן במה ראשונה לאמנים חסידיים בלתי מוכרים. ב-2005 פוטר מהתחנה, לטענתו בשל עסקן חרדי קיצוני שאיים על בעלי הרדיו כי יפעל להחרמת התחנה מצד גורמים חרדיים באם טוקר לא יפוטר. לאחר 8 חודשים החל לשדר את התוכנית מוצ"ש חסידי חי ברדיו ירושלים, שם שידר 3 שנים. ברדיו תל אביב שידר תוכנית זוגית עם קובי סלע. במקביל הוציא במשך עשור תקליטור לצפייה במחשב הביתי שנקרא בתחילה , בשיתוף קובי סלע.

ב-2011 החל לשדר תוכנית יומית "טוקר fm" ברדיו גלי ישראל. בשנת 2011 קיים טוקר שיחה בשידור חי באמצעות הטלפון עם בתו בת ה-12 של המשנה לפרקליט המדינה שי ניצן. בעקבות המקרה הוגשו מספר תלונות לרשות השנייה, בין השאר מטעם המועצה לשלום הילד. ב-2012 שב לשדר ברדיו קול חי בתוכנית "מוצש חי" שבה הוא מארח זמרים חסידיים. בשאר ימות השבוע הוא מגיש את התוכנית "זמן אוויר" שבה הוא מראיין ומשמיע שירים.

בין השנים 2012 - 2014 הנחה את התוכנית "באים לשבת" בערוץ 2. בהמשך הגיש את התוכניות "טוקר בצהריים" ו"טוקר בשישי" באותו ערוץ. משנת 2015 מנחה טוקר תוכנית אירוח שבועית בערוץ 2.

במקביל מנהל טוקר תחנת רדיו אינטרנטית המשדרת מוזיקה חסידית ברצף. לדבריו "החלום הרדיופוני שלי היה ונשאר מאז ומעולם רדיו 24 שעות של מוזיקה חסידית". כמו כן הוא מנחה אירועים והופעות מוזיקליות. הוא הוביל תחרויות ריאליטי: "הקול הבא", "בדרך לרכב", "קול הנערים", "רצים לדירה" "הקלידנים", "כוכב המג'יק קאס", "המלחינים", "המאסטרו" ועוד.

בשנת 2017 עם פיצול ערוץ 2 החל טוקר לשדר מספר תוכניות בערוץ 13: "טוקר מקרב לבבות", "טוקר מסע עולמי יהודי" ו"טוקר בשישי".

בשנת 2018 הוא התחיל לראיין זמרים תוך כדי נסיעה להופעות שלהם בתוכנית "אוטוטוקר".

ביולי 2020 הצטרף לערוץ 20, ובמאי 2021 החל להגיש מדי יום שישי את תוכנית המוזיקה "קבלת שבת" בה הוא מארח זמרים ואורחים.

בפברואר 2022 החל להגיש תוכנית שבועית בכיכר השבת בשם "טוקר בכיכר" במוצאי שבת.

בינואר 2025 החל להנחות את תוכנית המציאות "הקול החדש" המשודרת בקול חי.

## חיים אישיים
נשוי ליעל לבית שניידר, ואב לשישה. מתגורר בהר שמואל שבגבעת זאב. אחיו הוא איש התקשורת והדובר ירח טוקר.

טוקר מחשיב את עצמו כחסיד של רבי יעקב אריה מיליקובסקי האדמו"ר מאמשינוב, המתגורר ופועל בשכונת ילדותו של טוקר.

## קישורים חיצוניים

* 
* 
* 
* 
* 
* 
* לפידקאסט שיחה עם מנחם טוקר חרדי מודרני ישראלי
* 
* 

## הערות שוליים

קטגוריה:חרדים ישראלים
קטגוריה:שדרני רדיו ישראלים
קטגוריה:שדרני רדיו חרדים
קטגוריה:מנחי טלוויזיה ישראלים
קטגוריה:סגל ערוץ 7
קטגוריה:סגל רדיו קול חי
קטגוריה:בית וגן: אישים
קטגוריה:גבעת זאב: אישים
קטגוריה:סגל רדיו ירושלים
קטגוריה:סגל כיכר השבת
קטגוריה:שחקני קולנוע חרדי
קטגוריה:ישראלים ילידי הולנד
קטגוריה:בוגרי ישיבת מיר
קטגוריה:יוצרי קולנוע חרדי
קטגוריה:ישראלים שנולדו ב-1975
קרל ואצינגר

**קרל ואצינגר** (בגרמנית: **Carl Watzinger**; 9 ביוני 1877, דרמשטאדט – 8 בדצמבר 1948, טיבינגן) היה ארכאולוג גרמני, חוקר ארץ ישראל ובמיוחד בתי כנסת בגליל. שימש פרופסור באוניברסיטת טיבינגן.
## חייו
ואצינגר למד באוניברסיטאות היידלברג וברלין בין 1895 ל-1896 ארכאולוגיה קלאסית ופילולוגיה. בין 1896 ל-1899 למד בבון. תחום התזה שלו היה "לימוד ציורים על אגרטלים עתיקים" בהנחיית גאורג לשצקה (Loeschcke). חפר בארץ ישראל בין 1907–1935. בשנים 1907–1909 ניהל עם ארנסט זלין (Sellin) את החפירות ביריחו ופרסם איתו בשנת 1913 את דוח החפירות מטעם החברה המזרחית הגרמנית.

ערך עם החוקר והאדריכל היינריך קוהל סקר של בתי כנסת עתיקים בגליל וחפר בבתי הכנסת בכפר נחום וכורזים. הסקר שלו משנת 1916 "בתי כנסת עתיקים בגליל" נחשב עד היום מחקר חשוב ביותר בתחומו. במלחמת העולם הראשונה סופח ליחידה לשמירת אתרי עתיקות שליד מטה הצבא הטורקי-גרמני שפעלה באזורי החזית במזרח התיכון בראשותו של תאודור ויגאנד. לאחר המלחמה, ב-1921, ערך את תוצאות חפירות גוטליב שומכר במגידו מהשנים 1903–1905.

בשנים 1933 ו-1935 ראו אור שני כרכי חיבורו על עתיקות ארץ ישראל.

## לקריאה נוספת
* היינריך קוהל וקרל ואצינגר, **בתי כנסת עתיקים בגליל**, יצא במקור ב-1905, בהוצאה עצמית של רוני רייך, 2021.

*Heinrich Kohl und Carl Watzinger, **Antike Synagogen in Galilaea**, Leipzig, 1916, pp. III-V, 1-3*
* Carl Watzinger, **Denkmäler Palästinas: eine Einfürung in die archäologie des Heiligen Landes**, Leipzig: J. C. Hinrichs, 1933-1935


## קישורים חיצוניים

[ממוזער|250px|שמאל|חומות יריחו בחפירות קרל ואצינגר ו[ארנסט זלין (1907–1909)]]
* קרל ואצינגר באתר אוניברסיטת גייסן 
* חפירותיהם של וצינגר וקוהל בכפר נחום 
250px|ממוזער|ימין|ואצינגר וקוהל בעת חפירותיהם בשנת 1905 בבית הכנסת בכפר נחום

קטגוריה:ארכאולוגים גרמנים
קטגוריה:ארץ ישראל: ארכאולוגים
קטגוריה:סגל אוניברסיטת רוסטוק

קטגוריה:גרמנים שנולדו ב-1877
קטגוריה:גרמנים שנפטרו ב-1948
פלפלאים

**פִּלְפֵּלָאִים** (שם מדעי: Piperales) היא סדרה של צמחים בעלי פרחים במחלקת דו-פסיגיים קדומים. היא נקראת לפי משפחת הפלפליים, שהיא המשפחה החשובה ביותר בסדרה, הן מבחינת מספר המינים וגם מבחינת החשיבות הכלכלית לאדם. 

שמה העברי הקודם הוא **ספלולאים**, לפי משפחת הספלוליים, שנציגיה מופיעים כצמחי בר בארץ ישראל, אך השם המקובל בעולם הוא, כאמור, פלפלאים.

על-פי החלוקה המודרנית, הסדרה כוללת את המשפחות הבאות: 
*ספלוליים 
*Hydnoraceae - משפחה קטנה ובה שני סוגים, הגדלים ביבשות דרום אמריקה ובאפריקה
*פלפליים
*Saururaceae - משפחה הידועה בשפה האנגלית בשם העממי 'זנב הלטאה'. משפחה זו כוללת ארבעה סוגים, שגדלים כצמחי בר באסיה ובצפון אמריקה.

## קישורים חיצוניים

* 

*
קטגוריה:צמחים שתוארו ב-1820
קטגוריה:טקסונים שתוארו בידי פרידריך פון ברכטולד
קטגוריה:סדרות צמחים
גבירתנו מלבנון

שמאל|ממוזער|250px|פסל גבירתינו מלבנון
שמאל|ממוזער|250px|הפסל מכיוון בסיסו
שמאל|ממוזער|250px|האתר מלמעלה
**גבירתנו מלבנון** (ערבית **سيدة لبنان**; צרפתית **Notre Dame du Liban**) הוא שמם של פסל גדול של הבתולה ושל בזיליקה מרונית הניצבת לידה, השוכנים בגובה של 600 מטר מעל פני הים ליד הכפר חריסה, וצופים אל העיר ג'וניה בלבנון. גבירתנו מלבנון הוא אתר העלייה לרגל הנוצרי החשוב והפופולרי ביותר במדינה.

## פסל גבירתנו מלבנון
היוזמה להקמת האתר החלה בשנת 1904 לרגל יובל החמישים לאימוץ הדוגמה בעניין ההתעברות ללא חטא, שחל ב-8 בדצמבר 1854. הפטריארך המרוני אליאס הוייק, "פטריארך אנטיוכיה והלוונט כולו", ומונסיניור קרלוס דובל, הנונציו ללבנון, בחרו את מיקומו העתידי של הפסל במקום המכונה "הסלע". "הסלע" שוכן על ההר המשקיף על ג'וניה, ביירות ועל הים התיכון, ונמצא ליד חריסה שבה שוכנת נציגות הכס הקדוש במדינה. בסוף שנת 1907 הושלמה הקמתם של הכן עליו ניצב הפסל ושל הקפלה הקטנה שבו, ובשנה שלאחר מכן הוצב הפסל במקומו. 

טקס החנוכה נערך ביום ראשון הראשון בחודש מאי 1908, שהפך מאז ליום חג המוקדש ל"גבירתנו מלבנון". הטקס כלל מיסה ונערך בנוכחות אנשי הכנסייה המרונית, נציגי הוותיקן ונציגי השלטון העות'מאני בלבנון.

הפסל פוסל מארד בליון שבצרפת והובא ללבנון ב-1906. גובהו 8.5 מטרים והוא שוקל 10 טונות. הפסל כולו צבוע בלבן למעט כתר כוכבים מוזהב סביב ראשו. דמות הבתולה לבושה בשמלה ארוכה וחוגרת חגורה, ועל כתפיה מונחת אדרת. היא שולחת את ידיה מעט לפנים וראשה נוטה ימינה. הפסל ניצב על כן בגובה של 20 מטרים שנבנה מאבן, וסביבו בנוי שביל מרוצף המקיף אותו ובו 104 מדרגות. המדרגות מובילות אל מרפסת התצפית העליונה, סמוך לרגלי הפסל. 

במקומות רבים בעולם הוקדשו כנסיות ומבני ציבור לגבירתנו מלבנון, ובחלקם הוצבו העתקים של הפסל, ובין היתר בארצות הברית, קנדה, ארגנטינה, אוסטרליה, ברזיל, צרפת ובדרום אפריקה.

## מבנים נוספים
עם השנים הפך האתר ליעד פופולרי לעלייה לרגל, וסמוך למרגלות הפסל הוקם אוהל עשוי עץ ופלסטיק אשר בו התקיימו טקסים ותפילות. ב-15 באוגוסט 1970, חג עליית מרים, הונחה אבן הפינה להקמתה של בזיליקה מרונית גדולה, היכולה להכיל 4,000 מבקרים. המבנה עשוי מבטון וזכוכית, והוא נחנך ב-1991. עיצובו של הבניין אמור להזכיר את ארז הלבנון או ספינה פיניקית, והפסל נשקף ממנו דרך קיר זכוכית גדול. האפיפיור יוחנן פאולוס השני ביקר באתר ב-10 במאי 1997, וערך מיסה בבזיליקה. מחוץ לבזיליקה המתינו לו 150,000 מאמינים.

דרומית לפסל ולבזיליקה המרונית ניצבת בזיליקה מזרחית-קתולית-מלכיתית בסגנון ביזנטי. הבזיליקה מוקדשת לפאולוס הקדוש, והיא נבנתה בין השנים 1947-1962. עוד שוכנים בקרבת מקום המנזר הפרנציסקני של משמורת ארץ הקודש, המוקדש לאנטוניוס מפאדובה, ומקום מגוריו של הפטריארך המרוני של לבנון. 

רכבל באורך 1,570 מטר עושה את הדרך מג'וניה עד לגובה של 530 מטר מעל פני הים בכתשע דקות. משם ממשיך פוניקולר לאורך רמפה בת 80 מטרים, עד סמוך לפסל ולבזיליקה.

## קישורים חיצוניים

* אתר אודות חריסה
* גבירתנו מלבנון בחריסה
* אודות האתר
* דברי האפיפיור בעת ביקורו בגבירתנו מלבנון
* גבירתנו מלבנון
* אתר הרכבל של ג'וניה
* Nostra Signora del Libano


תמונה:Jounieh-from-Harissa.jpg|מראה העיר ג'וניה מחריסה
תמונה:3133 (8)jounieh.JPG|הרכבל לחריסה מעל רחובות ג'וניה. הפסל והבזיליקה המרונית מאחוריו נראים על ראש ההר מימין לכבלים
תמונה:Harissa Cathedral From Bat'ha.jpg|הבזיליקה בכחול והפסל בלילה


## הערות שוליים

קטגוריה:מרים, אם ישו
קטגוריה:לבנון: מבני דת
קטגוריה:אסיה: בזיליקות
שלמה זלמן ליפשיץ

שמאל|ממוזער|220px|קבר רבי שלמה זלמן ליפשיץ בבית הקברות בוורשהשמאל|ממוזער|220px|מצבת רבי שלמה זלמן ליפשיץ
הרב **שלמה זלמן ליפשיץ** (פוזנא, ה'תקכ"ה, 1765 – ורשה, י"א בניסן ה'תקצ"ט, 26 במרץ 1839. מכונה גם **ה"חמדת שלמה"**, על שם החשוב שבספריו), היה רבה הראשון של העיר ורשה בפולין, ומחבר שו"ת על ארבעת חלקי שולחן ערוך.

## ביוגרפיה
נולד בשנת 1765 לרב יצחק בן ר' יואל ליפשיץ בעיירה פוזנא (כיום פוזנן בפולין). למד אצל רבי יוסף מפוזנא. מילדותו הקדיש את כל זמנו ללימוד תורה. בגיל 17 התחתן עם בתו של ר' יקיר, מגדולי הגבירים של קהילת פוזנא, אשר נתן לו סכום רב כנדוניה, והתחייב לפרנסו במשך 10 שנים. לאחר שנים אחדות נפטרה אשתו הראשונה, אשר הולידה את בניו, ר' יואל ורבי שלמה. בנישואיו השניים התחתן עם אחותה, פייגיל. חותנו העניק לו שוב סכום כסף רב, והתחייב לפרנס אותו עוד 10 שנים נוספות. בגיל 40, לאחר כ־22 שנה בהן נסמך על שולחן חותנו, נאלץ למצוא מקור לפרנסתו. ובשנת ה'תקס"ד, משלא הצליח במסחר, קיבל על עצמו רבנות בעיר נאשלסק. בשנת ה'תקע"ט התמנה לרבה של פראגה (פרבר של ורשה), ובשנת ה'תקפ"א התמנה לרבה הראשי הראשון של ורשה.

עמד בקשר מכתבים אמיץ עם רבי עקיבא איגר ועם רבי יעקב לורברבוים בעל "נתיבות המשפט", שהעריכו אותו ביותר.

## הנהגותיו
עוד ביושבו על שולחן חותנו סירב לקבל על עצמו כהונה רבנית, שכן לא רצה להתפרנס מלימוד תורה. מצד שני לא רצה לבטל זמנו בעיסוק במסחר ועל כן הילווה כסף לסוחרים בעירו באמצעות היתר עסקה. כל ימיו השתדל בכל מאודו לקיים את מצוות צדקה וגמילות חסדים, ופיזר מלבושים וממון רב לעניים ולנזקקים. בשבתו על כס הרבנות בנאשלסק תיקן את מקווה הטהרה על חשבונו.

רבי שלמה זלמן ליפשיץ נהג לחבוש לראשו שטריימל גם בימות החול.

## מתלמידיו
*רבי חיים יהודה לייב הלוי אפשטיין אב"ד קאלשין, מחבר ספר שו"ת פרי חיים.
*רבי יעקב יהודה לייב לעווי אב"ד שלעשין, ודיין בירושלים, מחבר ספר בית לאבות על פרקי אבות, מייסד כולל פולין בירושלים.
*רבי נחום לעווי אב"ד שאדיק, מחבר ספר אבני קודש - שו"ת וחידושים בש"ס ופוסקים.
*רבי נתן נתק'ה שפילגלס, דיין וראב"ד ורשה - מחבר ספר השו"ת "מאורות נתן".

## מותו
בליל י"א בניסן ה'תקצ"ט, נפטר רבי שלמה זלמן. קברו נמצא בבית העלמין בוורשה בגבעה שבכניסה המרכזית, אהל בנוי על קברו. לאחר פטירתו התמנה הרב חיים דוידזון, מראשי הקהל בוורשה, לרב העיר.

## מספריו
הרב ליפשיץ כתב ספרים ברוח הלמדנות וברוח ישיבות ליטא.
* חידושי חמדת שלמה: על מסכתות בבא מציעא, גיטין, יבמות, כתובות, פסחים וקידושין.
* חמדת שלמה: דרשות וליקוטי הלכות.
* קונטרס דיני נידה.
* שו"ת חמדת שלמה: על ארבעה חלקי שולחן ערוך (מהדורה ראשונה: תקצ"ו [1835], ורשה: ללא ציון שם ההוצאה; מהדורה שנייה: תשכ"ח [1968], ירושלים: בהוצאת צאצא המחבר).
* עולת שלמה על סדר קדשים. שני חלקים.

## קישורים חיצוניים

* ר' שלמה זלמן ליפשיץ, Mytzadik
* הרב שלמה זלמן ליפשיץ, סדנת זהות - ספריית מידע
* 

## הערות שוליים

קטגוריה:רבנים אורתודוקסים
קטגוריה:רבנים פולנים
קטגוריה:יהודים הקבורים בבית הקברות היהודי בוורשה
קטגוריה:מחברי ספרי שו"ת
קטגוריה:ורשה: רבנים
קטגוריה:נאשיילסק: רבנים
קטגוריה:ילידי 1765
קטגוריה:נפטרים ב-1839
גייל קרסון לוין

**גייל קרסון לוין** (באנגלית: **Gail Carson Levine**; נולדה ב-17 בספטמבר 1947) היא סופרת יהודייה-אמריקאית של ספרי נוער ומבוגרים. ספרה אלה המכושפת היה מועמד למדליית ניוברי, פרס יוקרתי לספרות ילדים, ועובד לסרט קולנוע בשם הקסם של אלה.

## ביוגרפיה
לוין היא בת למהגרים יהודים, שהגיעו לארצות הברית מיוון. אביה דייב ואמה סילביה, מורה שכתבה מחזאות לתלמידיה, עודדו את בנותיהם לעסוק ביצירה, שתיהן גדלו להיות יוצרות.

כשהייתה לוין תלמידה בבית הספר היסודי, הקימה מועדון כתיבה. בתיכון כתבה שירים ופרסמה אותם. לדבריה, היא מעולם לא רצתה להיות סופרת. במהלך קורס לאיור וכתיבה של ספרי ילדים, שהבינה את ייעודה האמיתי, הכתיבה. לוין כתבה ספרים רבים ברוח המעשיות שקראה כילדה, בעיקר קובצי האגדות של אנדרו לאנג.

בעלה, דייוויד לוין, הקים חברה לתוכנה אותה הוא מפעיל מביתם שבניו יורק.

## ספריה
גייל קרסון לוין פרסמה 18 ספרים, מתוכם שלושה תורגמו לעברית:
* אלה המכושפת
* אבק-פיות והמסע להצלת הביצה
* מראת הקסמים של קיירה

## קישורים חיצוניים

* 

* ריאיון עם גייל קרסון לוין, דצמבר 2000 
* 

קטגוריה:סופרות יהודיות אמריקאיות
קטגוריה:אמריקאיות שנולדו ב-1947
הפרעת תנועה

**הפרעת תנועה** היא חוסר היכולת לבצע תנועה תקינה או הופעת תנועות בלתי רצוניות. חלק מהפרעות התנועה חמור מספיק כדי להיות מוגדר כלקות. הפרעות תנועה יכולות להיות תוצאה של פגם מולד, מחלה (תורשתית, זיהומית או אחרת), פציעת מאמץ חזרתי, תוצאה של חבלה, תאונת צלילה או תופעת לוואי של תרופה.

## סוגי הפרעות תנועה
באופן גס ניתן לסווג הפרעות תנועה להפרעות תנועה היפוקינטיות ולהפרעות תנועה היפרקינטיות.
ניתן להוסיף ולסווג אותן להפרעת תנועה על רקע אורגני או להפרעת תנועה מושרית טיפול תרופתי (כלומר: שהיא תופעת לוואי של טיפול תרופתי).

### הפרעת תנועה על רקע אורגני
הפרעת תנועה שנגרמה עקב שינוי פיזי במרכיבי מערכת העצבים. כל מחלה ראשונית שבבסיסה הפרעת תנועה היא 
אורגנית. דוגמאות: מחלת הנטינגטון, מחלת פרקינסון, מחולית (כוריאה), דיסטוניה.

### הפרעת תנועה מושרית טיפול תרופתי
הפרעת תנועה זו היא מחלה משנית שנוצרה עקב נטילת תרופה לטיפול במחלה הראשונית. אולם, אם התרופה לטיפול במחלה הראשונית גרמה לשינוי פיזי במרכיבי מערכת העצבים המרכזית עקב חשיפה ממושכת, תיחשב הפרעת התנועה כאורגנית ולא כמושרית טיפול תרופתי. 
הפרעת תנועה מושרית טיפול תרופתי תקרא "אקוטית" אם הופיעה לראשונה בסמוך לנטילת התרופה, ו"טרדיב" אם הופיעה יותר מחצי שנה לאחר נטילת התרופה.

דוגמאות:
חלק מהאנשים שטופלו בתרופות אנטיפסיכוטיות, שחוסמות את קולטן הדופאמין במערכת העצבים המרכזית למשך תקופה ארוכה, כגון חולי סכיזופרניה, פיתחו מחלה משנית בשם טרדיב דיסקינזיה, שהיא הפרעת תנועה היפרקינטית.
בדומה לכך, גם חולי פרקינסון בשלב מתקדם, שטופלו במשך תקופה ארוכה במולקולת האם של הדופאמין (לבודופה) נמצאים בסיכון לפתח טרדיב דיסקינזיה.

### הפרעות תנועה היפוקינטיות
בהפרעה זו, סובל החולה מתנועתיות מועטה מידי, מנוקשות ואיטיות של הגוף ומאי-מוביליות.
מחלת פרקינסון, למשל, היא הפרעת תנועה היפוקינטית על רקע אורגני.

### הפרעות תנועה היפרקינטיות
בהפרעה זו סובל החולה מתנועתיות יתר או מתנועה לקויה.

## קישורים חיצוניים

*
עריים

**עַרִיִים** (שם מדעי: Lauraceae) היא משפחה בסדרת העראים, הנקראת בעקבות שם הסוג ער. זהו גם הסוג היחיד במשפחה שמיוצג בצמחיית הבר של ארץ ישראל על ידי מין אחד, ער אציל המכונה 'דפנה'. 

מקור השם 'ער' נגזר מהכינוי 'ערירי, בודד' שכן השם הלטיני של הסוג ער, Laurus, מגיע מהמילה לאורה שפירושה מקום התבודדות לנזירים. 

המשפחה כוללת כ-45-55 סוגים, ו-2500-2000 מינים, לפי הערכות שונות. מיניה נפוצים באזורים טרופיים וסובטרופיים, בעיקר. דרום-מזרח יבשת אסיה ויערות הגשם של ברזיל מהווים מוקדי התמיינות עיקריים של משפחה זו.

## מורפולוגיה
בני משפחה זו הם עצים או שיחים. כיאה למשפחה טרופית, מרבית המינים ירוקי-עד בעוד מינים שתפוצתם באזורים ממוזגים יותר נשירים. 

ארומטיות מאפיינת את עליהם וחלקיהם המעוצים של מיני משפחה זו. לתכונה זו חשיבות בערכם הכלכלי של חלק ממיני המשפחה. העלים מסודרים באופן מסורג על הגבעול, כאשר העלים לרוב פשוטים ונוקשים במקצת ('גלדניים'). 

התפרחות מתפתחות בדדך-כלל מחיק העלים. הפרחים אינם בולטים, כשצבעי עלי הכותרת הנפוצים של הם ירוק, צהוב ולבן. מספר האבקנים משתנה, וקיים מעבר בין אבקנים פוריים לבין סטמינודים (קשקשים דמויי-אבקן). זהו אחד מסימני הפרימיטיביות של המשפחה, כלומר, שהיא ממוקמת נמוך בסולם הפילוגנטי.

שחלת הפרח היא עילית, ואיברי הרבייה הנקביים בודדים: מגורה אחת, ביצית אחת, עלי אחד. הפרי של בני משפחה זו הוא מטיפוס ענבה או בית-גלעין.

## חשיבות עבור האדם
למספר מינים ממשפחה זו חשיבות כלכלית עבור האדם, כאשר מינים ממשפחה זו משמשים באופן מגוון למדי את צורכי המין האנושי. 

השימוש רחב-ההיקף ביותר, בייחוד בישראל, הוא בפרי הנאכל של האבוקדו (*Persea americana*), וכן מין זה משמש כעץ נוי בגנים. 

תבלין הקינמון מקובל כתוספת למאכלים מתוקים. הקינמון מופק מקליפת העץ; זהו אחד משני הגידולים החקלאיים היחידים שלקליפתם ערך מסחרי- השני הוא אלון השעם. 

עליו היבשים של הער האציל משמשים לתיבול. 

טעמה של בירת שורשים הופק במקור מצמח ממשפחת העריים. 

מספר בלתי-מבוטל של מינים נוספים משמש את האדם לבושם, רוקחות, רפואה עממית, הפקת שמני מאכל, שמנים אתריים ועוד.

## לקריאה נוספת
*נעמי פינברון-דותן ואבינעם דנין, **המגדיר לצמחי בר בארץ-ישראל**, ירושלים: הוצאת כנה, 1991, עמ' 188 
*אביבה רבינוביץ-וין, **החי והצומח של ארץ ישראל**, תל אביב: משרד הביטחון – ההוצאה לאור, 1983, כרך 10, עמ' 70-71.

## קישורים חיצוניים

* עריים באתר צמחיית סין 

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1789
קטגוריה:טקסונים שתוארו בידי אנטואן-לורן דה ז'יסייה
קטגוריה:משפחות צמחים
*
אליפות האמריקות בכדורסל 2005

**[[אליפות האמריקות בכדורסל]] של שנת [[2005]]** נערכה ברפובליקה הדומיניקנית בין התאריכים 24 באוגוסט-4 בספטמבר. החל משנה זו תחרות מתקיימת בשם הנוכחי - FIBA Americas Championship.

משחקי האליפות נערכו בסנטו דומינגו בעולם הספורט שכולל 8,337 מקומות. 

אליפות האמריקות בשנה הזו קבעה את זהות ארבע הנבחרות הלאומיות מיבשת אמריקה שהעפילו לאליפות העולם בכדורסל 2006 ביפן, אך בסופו של דבר העפילו אליה חמש נבחרות מאחר שארגנטינה העפילה אוטומטית לאליפות העולם בעקבות זכייתה במדליית הזהב אולימפיאדת 2004. ברזיל זכתה בטורניר לאחר ניצחון בגמר על ארגנטינה, ובכך הייתה זו זכייתה השלישית באליפות אמריקה.
## מתכונת התחרות
תחילה נערכו משחקי העפלה אזוריות:
 
* צפון אמריקה - ,  
* מרכז אמריקה וקריביים - , , ,
* דרום אמריקה - , , ,  

תחילה המשחקים נערכו בשני בתים. בכל בית ארבע נבחרות העפילו לבית רבע הגמר. בהמשך, נבחרות המשיכו לבית רבע הגמר ולשלב הסופי שהיה בשיטת נוקאאוט לקביעת הנבחרות שיעפילו לאליפות העולם.

## שלב הבתים המוקדם
### בית א'

24 באוגוסט 2005

25 באוגוסט 2005

26 באוגוסט 2005

27 באוגוסט 2005

28 באוגוסט 2005

### בית ב'

24 באוגוסט 2005

25 באוגוסט 2005

26 באוגוסט 2005

27 באוגוסט 2005

28 באוגוסט 2005

## בית רבע הגמר
ארבע הנבחרות שסיימו ראשונות בבית א' ובבית ב' העפילו לרבע הגמר. כל נבחרת שיחקה פעם אחת נגד כל אחת מארבע הנבחרות שהעפילו מהבית המקביל, וכך הושלם הסיבוב בשיטת ליגה. המאזן משלב הבתים המוקדם נחשב בדירוג של רבע הגמר, אך רק במשחקים נגד נבחרות שהעפילו גם כן לרבע הגמר.

30 באוגוסט 2005

31 באוגוסט 2005

1 בספטמבר 2005

2 בספטמבר 2005

## שלבי הנוק-אאוט

### משחק הגמר

## שחקנים מצטיינים
* השחקן המצטיין - מרסלו משאדו ()
* מלך הסלים -  מרסלו משאדו () - 23.4 נקודות למשחק
* מלך הריבאונדים - אסטבן באטיסטה () - 15.6 ריבאונדים למשחק
* מלך האסיסטים - דניאל פרבלו () - 5.9 אסיסטים למשחק

## דירוג סופי

## קישורים חיצוניים
* 
* נתונים מאתר פיב"א
* נתונים מאתר todor66
* תיאור האליפות

2005
אמריקה
קטגוריה:הרפובליקה הדומיניקנית: כדורסל
קטגוריה:2005 באמריקה הצפונית
קטגוריה:2005 באמריקה הדרומית
מחשוב ער לסביבה

**מחשוב ער לסביבה** (**Context Aware Computing**) היא מערכת היכולה להתאים את פעילותה בהתאם לנסיבות סביבתיות ללא צורך בהתערבות מפורשת של המשתמש. המערכת יודעת לשאוב נתונים רלוונטיים בדרכים רבות, כגון מידע המגיע באופן מקוון, מצב של התקנים, מידע המתקבל מחיישנים שונים, זמן, מיקום פיזי וכדומה. עיבוד המידע המתקבל במערכת עשוי לגרום לשינוי באופן פעולתה כך שתתאים לסביבה החדשה.

## תכונות אופייניות למערכות מחשוב ערות לסביבה
למערכות מחשוב ערות לסביבה ישנן בדרך כלל מספר תכונות המבדילות אותן ממערכות מחשוב רגילות (Rohn, 2002):
* מערכת מסתגלת – מערכת היכולה לזהות את העדפות המשתמש ולהשתנות בהתאם.
* מערכת מגיבה – יודעת לצפות את צורכי המשתמש בסביבה משתנה.
* מערכת פרו-אקטיבית – יודעת ליטול יוזמה ולפעול מבעוד מועד למניעת בעיות / ניצול יתרונות.
* מערכת אוטונומית – יודעת לפעול באופן עצמאי ללא התערבות מפעיל.

## שימושים כיום
מחשוב ער לסביבה ניתן למצוא כיום כמעט בכל תחום בו משולבות מערכות ממוחשבות. השימושים במחשוב ער לסביבה הם רבים ותלויים בעיקר במגבלות הטכנולוגיות ובעלות אל מול הצרכים.
דוגמאות פשוטות לשימושים במחשוב ער לסביבה (Erickson, 2002):
* מכשיר טלפון נייד היודע להתאים את סגנון ועוצמת צלצולו לסביבה בה נמצא.
* מזגן הפועל רק כאשר יש אנשים בחדר.

## עתיד
מחשוב ער לסביבה הוא תחום הנמצא בשלבי התפתחות ראשוניים. התחום צובר תאוצה רבה ובשנים האחרונות השימוש בתחום עולה באופן מתמיד. ניתן לצפות כי בעתיד ימשיך התחום להתפתח יחד עם התפתחות הטכנולוגיה והקידמה.
רעיונות לשימושים עתידיים בתחום מחשוב ער לסביבה בסביבת המגורים (Meyer & Rakotonirainy, 2003):
* אורות, כיסאות ושולחנות המתכוונים אוטומטית בזמן שהמשפחה מתאספת בסלון.
* טלפונים המצלצלים רק בחדר בו הנמען נמצא וכך אינם מטרידים אנשים אחרים השוהים בחדרים בהם הנמען אינו נוכח.
* מוזיקה המתאימה עצמה לסוגה האהוב על האדם הנוכח.
* מרחבי משחק אינטראקטיביים עבור ילדים המשלבים שינויים של מוזיקה, תאורה, סיפורים ואפקטים נוספים.

## מגבלות
למערכות מחשוב ערות לסביבה ישנן מספר מגבלות. המגבלות העיקריות הן מגבלה טכנולוגית בכל הקשור לקליטת מידע מהסביבה ולעיבודו (בדרך כלל על ידי חיישנים), ומימוש הצורך של עבודה ללא טעויות – ישנו קושי רב ליצור מערכת המשנה את תפקודה בהתאם לסביבתה ואינה טועה כלל בניתוח המצב הסביבתי והתאמת אופן פעולתה, כפי שהמשתמש היה רוצה שתפעל (Erickson, 2002).

## לקריאה נוספת

*Erickson, T. (2002). Some Problems with the Notion of Context-Aware Computing. Communications of the ACM, 45(2), 102-104.
*Meyer, S. & Rakotonirainy, A. (2003). A Survey of Research on Context-Aware Homes. Conferences in Research and Practice in Information Technology Series, Vol. 34 (pp. 159 – 168). Darlinghurst: Australian Computer Society.
*Rohn, E. (2002). Predicting Context Aware Computing Performance.Ubiquity, 50(3), 1-17


קטגוריה:ממשקי משתמש במחשב
דוב נמלים זוטי

**דוב נמלים זוטי** (שם מדעי: *Cyclopes didactylus*) הוא מין של דוב נמלים החי בדרום ומרכז אמריקה, והיחיד ממיני דובי הנמלים שמשתייך לסוג *Cyclope* ולמשפחת **דובי נמלים זוטיים** (*Cyclopedidae*). חי במקסיקו, ברזיל, דלתא אמאקורו, ונצואלה ונמצאים אחדים גם בצפון פרגוואי

## מאפיינים
גודלו נע בין 32 ל-52 ס"מ, משקלו יכול להגיע ל-400 גרם, והוא הקטן מבין דובי הנמלים. במקביל, היחיד המבלה את כל חייו על עצים. פרוותו חומה, ולסתו מעוצבת כמעיין שפופרת צרה. כמו אחרים מדובי הנמלים, הוא ניזון מטרמיטים ונמלים. זנבו מסוגל לתפוס ענפי עצים.

דובי נמלים זוטיים חיים במרכז ודרום אמריקה שמזרחית לאנדים ושטח המחיה שלהם משתרע בין דרום מקסיקו לבוליביה וברזיל ביערות עד בשפלה.

דוב הנמלים הזוטי חי על עצים בחופה, ששם הוא יכול לעבור מצמרת עץ אחת לשנייה בלי לרדת מהעץ. דוב הנמלים הזוטי פעיל בלילה. המזון המועדף עליו הוא נמלים, והוא יכול לאכול עד כ-100 מהם ביום.

אויביו העיקריים של דב הנמלים הזוטי הם עיט הרפיה, אנקונדה כהה, יגואר וכן פומות, וקיימנים.

## תת-מינים
* *Cyclopes didactylus catellus* Thomas
* *Cyclopes didactylus dorsalis* Gray
* *Cyclopes didactylus eva* Thomas
* *Cyclopes didactylus ida* Thomas
* *Cyclopes didactylus melini* Lönnberg
* *Cyclopes didactylus mexicanus* Hollister

## קישורים חיצוניים

* Schober, M. 1999. "Cyclopes didactylus" (On-line), Animal Diversity Web. Accessed August 21, 2009.

## הערות שוליים

ימין|200px|ממוזער|דוב נמלים זוטי מתחזה לפרי זהוב

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
זוטי
קטגוריה:יונקים יחידים בסוגם
קטגוריה:מינים יחידים במשפחתם
קטגוריה:פנמה: יונקים
קטגוריה:אקוודור: יונקים
קטגוריה:יונקים ביער האמזונאס
קטגוריה:יונקים ביערות הגשם של אמריקה המרכזית
קטגוריה:בעלי חיים שתוארו ב-1758
קטגוריה:ברזיל: יונקים
קטגוריה:גואטמלה: יונקים
הרמס (מכונת כתיבה)

שמאל|ממוזער|250px|"הרמס" מודל 2, סביבות 1925
שמאל|ממוזער|250px|הרמס בייבי עם לוח מקשים גרמני/שווייצרי
250px|ממוזער|שמאל|מכונת כתיבה הרמס בייבי עברית
מכונת הכתיבה **הרמס** היא מן המותגים הנודעים והפופולריים ביותר של מכונת כתיבה שנוצרו. "הרמס" הוא מותג של חברת פליארד (Paillard S.A) שמושבה בשווייץ. החברה, שנוצרה כחברה לייצור שעונים ב-1814 החלה לייצר מכונות כתיבה ב-1921.

מכונת הכתיבה הראשונה שיוצרה תחת המותג "הרמס" היא "מודל 1" משנת 1921. אחריה נוצרו עוד מספר דגמים ידניים פופולריים (יחד עם רבים אחרים) "הרמס 2000" שיוצרה בין השנים 1932 עד 1960, "הרמס 3000" שיוצרה בין השנים 1936 עד 1973 ו"סטנדרט 8" ששווקה בין 1953 ו-1962 (והייתה המכונה עליה כתב הסופר דאגלס אדמס. הטכנולוגיה הטובה שלהן, שגרמה לכך שתהינה אמינות ביותר ומוצאן השווייצרי הקנו להן פופולריות רבה. חלק מהדגמים של "הרמס" היו ניידים וקלים ושווקו בתוך מזוודות, כך שניתן היה להשתמש במכונות בעת נסיעה, למשל ברכבת ובמכונית וכן בבתי מלון וכך הפכו חביבות על אנשי עסקים נודדים, פוליטיקאים, מרגלים ועיתונאים.

## הרמס בייבי
מכונת הכתיבה הפופולרית ביותר הייתה "הרמס בייבי" שיוצרה בין השנים 1935 ועד 1989. היא תוכננה במיוחד לנסיעות וגודלה היה גובה של 6 סנטימטר ומשקל של ארבעה קילוגרם והיא הייתה זולה בהרבה מחלופותיה. העיצוב המעוגל שלה כמו גם אמינותה הטכנית הרבה תרמו למראה ייחודי ולחיבת המשתמשים. לא נדרשה לה מזוודה ייעודית כיוון שיכלה להיכנס לכל תיק נסיעות וגם בכך הכתה את מתחרותיה. "הרמס בייבי" היא גם אחד מהדגמים הפופולריים ביותר בסרטי קולנוע המציגים סופרים בעבודתם, דבר שהפך אותה לסמל סטטוס.

בין היתר הייתה חביבה על הסופרים ארנסט המינגוויי, ג'ון סטיינבק ומקס פריש (שאף מזכיר אותה בספרו הומו פאבר).

חלק מתתי-הדגם של הרמס בייבי והרמס 3000 הוקשחו לצורך שימוש בשדה הקרב ושווקו לצבאות ולכתבים צבאיים והונצחו בעיתונות מלחמת העולם השנייה.

## בתרבות
* "הרמס בייבי" הייתה שם נרדף למכונת כתיבה במערכות העיתונים:

* הסופר העתידני, ויליאם גיבסון כתב את ספרו נוירומנסר, העוסק בעולם עתידני לא על גבי מעבד תמלילים אלא על גבי "הרמס בייבי" מדגם משנת 1927 כיוון שרצה להיות כמו המינגוויי

* הדמות הרמס קונרד מסדרת הטלוויזיה פיוצ'רמה נקרא על שם מכונת הכתיבה של יוצר הסדרה, מאט גריינינג, מטיפוס "הרמס רוקט".

## קישורים חיצוניים

* הרמס בייבי 
* תמונות ומידע לגבי דגמים שונים של "הרמס" 

## הערות שוליים

קטגוריה:מותגים
קטגוריה:ציוד משרדי
בזיליקת סנטה מריה גלוריוזה דיי פרארי

שמאל|ממוזער|250px|החזית המערבית ומגדל הפעמונים.
**בזיליקת סנטה מריה גלוריוזה דיי פרארי** (באיטלקית: **Basilica di Santa Maria Gloriosa dei Frari**) המכונה בקיצור "**פרארי**" היא כנסייה הממוקמת בוונציה שבאיטליה.

הכנסייה ממוקמת בכיכר דיי פרארי, ברובע סן פולו של העיר ומוקדשת לעליית מרים, אם ישו לשמים.

הכנסייה היא הכנסייה הראשית של המחוז הכנסייתי סן פולו - סנטה קרוצ'ה - דורסודורו.

## היסטוריה
בשנת 1250 הוענק השטח עליו ניצבת כיום הכנסייה למסדר הפרנציסקנים. עבודות הבנייה החלו זמן קצר לאחר מכן אולם הסתיימו רק בשנת 1338. זמן קצר לאחר סיום הבנייה, החלו עבודות הרחבת הבנייה והקמת הכנסייה העיקרית.

מגדל הפעמונים של הכנסייה (השני בגובהו בעיר, לאחר הקמפנילה של סן מרקו), הושלם בשנת 1396.

הכנסייה, הבנויה בסגנון גותי, בנויה מלבנים.

## יצירות אמנות
[שמאל|ממוזער|250px|המזבח הראשי. [עלייתה של הבתולה השמיימה (טיציאן)|עלייתה של הבתולה השמיימה מעשה ידי טיציאן.]]
בכנסייה מצויות יצירות אמנות רבות ובהם "המדונה והילד" מעשה ידי ג'ובאני בליני, המדונה ופרנסיס הקדוש מעשה ידי ברתולומאו בון, קברו של הדוג'ה פרנצ'סקו פוסקארי (ככל הנראה מעשה ידי אנטוניו ברגנו ואחיו פאולו), "יוחנן המטביל" מעשה ידי דונאטלו, קברו של הדוג'ה ניקולו טרון מעשה ידי אנטוניו ריצו, קברו של פייטרו ברנרדי מעשה ידי טוליו לומברדו, "יוחנן המטביל" מעשה ידי יאקופו סנסובינו, וכן "עלייתה של הבתולה השמיימה" מעשה ידי טיציאן על המזבח הראשי של הכנסייה, וכן "מדונת פזארו" מעשה ידי טיציאן, "הדוג'ה דאנדולו ואשתו" מעשה ידי פאולו ונציאנו, "ישו קם לתחייה" ו"הירונימוס הקדוש" מעשה ידי אלסנדרו ויטוריה, ו"אמברוז הקדוש" מעשה ידי אלויזה ויוואריני.

בכנסייה קבורים פרנצ'סקו ברברו, פייטרו ברנארדו, ליבו של אנטוניו קאנובה, הדוג'ה פרנצ'סקו דאנדולו, הדוג'ה פרנצ'סקו פוסקארי, הדוג'ה ג'ובאני פזארו, הבישוף יאקופו פזארו, הדוג'ה ניקולו טרון, יאקופו מרצ'לו, קלאודיו מונטוורדי וטיציאן.

## קישורים חיצוניים

* 
* 
* תצלומי הכנסייה

מריה גלוריוזה
סובייטולוגיה

**סובייטולוגיה** הייתה ענף במדע שהתמקד בחקר ברית המועצות. מחקרים סובייטולוגיים שילבו ידע ממספר תחומי מדע, בהם היסטוריה, מדע המדינה, כלכלה ואף לימודים סלאביים. בעקבות פירוק ברית המועצות הפך העיסוק בתולדותיה לתת-תחום בהיסטוריה בת-זמננו, ואין רואים בו עוד תחום ידע נבדל.

השם נגזר מצירוף המילה סובייט והסיומת "-לוגיה", המקובלת בתחומי מחקר מדעיים, (ופירושה תורה; סובייטולוגיה = תורת הסובייט). 

העיסוק בסובייטולוגיה זכה להתעניינות רבה במערב מהסיבות הבאות: 
# עניין אקדמי שעוררה ברית המועצות בשל גודלה, חשיבותה והייחוד של משטרהּ, שהתאפיין בחשאיות וסגירות. 
# יריבות בינה לבין מדינות המערב ובראשן  ארצות הברית. בעיקר בתקופת המלחמה הקרה, בה נוהל מעקב מודיעיני שבחן את ההתפתחויות בברית המועצות. כתוצאה מצורך זה העמידו ממשלות ארצות הברית ובעלות בריתה הגדולות תקציבי מחקר, ולסובייטולוגים היו אפשרויות תעסוקה בגופים ממשלתיים. 
#קרמלינולוגיה - תת-תחום שהמתמקד ביחסי הכוחות בצמרת השלטון הסובייטי (כיום משמש המונח לעיתים לתיאור חקר הפוליטיקה של רוסיה הפוסט-סובייטית). הכינוי נגזר מן השם קרמלין בהוראתו הסמלית, שמשמעותה צמרת הממשל במוסקבה. קרמלינולוגים ניסו לפענח את ההתפתחויות הנסתרות מאחורי הקלעים של הצמרת הסובייטית מתוך סימנים לא ישירים. למשל, להסיק מתוך מיקומם הפיזי של מנהיגים שונים בעת צפייתם במצעד אחד במאי בכיכר האדומה על מידת קרבתם לצמרת. 

האבחנה בין המונחים קרמלינולוגיה וסובייטולוגיה הייתה עמומה, והמונחים שימשו לעיתים במעורבב.

ככלל, לא הצליחה קהילת הסובייטולוגים לצפות התפתחויות חשובות שהתרחשו בברית המועצות, ובכלל זה את המועד והאופן שבהם קרסה לבסוף בתקופת שלטונו של מיכאיל גורבצ'וב.

## לקריאה נוספת

* Susan Gross Solomon, **Beyond Sovietology**, Essays in Politics, 1993


קטגוריה:ברית המועצות
קטגוריה:ברית המועצות: מדע וטכנולוגיה
קטגוריה:המלחמה הקרה
קרל מרטל

**קרל מרטל** (בצרפתית: **Charles Martel**, קרל "הפטיש"; 688 לערך – 22 באוקטובר 741) היה מנהיג פוליטי וצבאי פרנקי ששימש כמאיורדומוס למלכים המרובינגים ושלט דה-פקטו בתקופת אינטררגנום שבין 737 למותו ב-741, תוך שימוש בתואר "דוכס" ו"נסיך הפרנקים". מרטל נחשב לאחת הדמויות המשפיעות ביותר בהיסטוריה של ראשית ימי הביניים ונחשב לאחת הדמויות שהשפיעו על דמותם של הפיאודליזם והאבירות.

כינויו "**הפטיש**" נובע מהצלחותיו בלחימה. הוא נוצח רק בקרב אחד, קרב קלן  (716). הוא נודע בניצחונו בקרב טור (732), שבו חיל הרגלים החזק שהקים, הביס ליד פואטיה צבא מוסלמי שפלש מספרד. ניצחונותיו הניחו את התשתית לאימפריה הקרולינגית שנקראה על שמו. תחת נכדו, קרל הגדול, אשר בעצמו היה אחת הדמויות המשמעותיות ביותר בהיסטוריה האירופית, האימפריה חלשה על רוב מערב אירופה.

## ביוגרפיה
### רקע
קרל מרטל היה בן למשפחה מצאצאי ארנולף ממץ, ומצד סבתו משושלת הפפינים. הוריו היו המאיורדומוס פפין מהרסטל ובת זוגו, אלפאידה. על פי מסורות, הוא נולד באנדן , עיר המצויה בימינו בוולוניה במחוז נאמור . לאחר מות אביו ב-714, ובהיעדר יורשים לגיטימיים (שני בניו של פפין מנישואיו לפלקטרודיס, רעייתו החוקית – דרוגו משמפאן, וגרימואלד הצעיר נפטרו קודם לכן), ביקש לתפוס את תפקיד המאיורדומוס. פלקטרודיס התנגדה להעניק את השלטון לבן הלא-לגיטימי, כלאה אותו וניסתה להעלות במקומו את תאודואלד, בנו של גרימואלד, אך המזימה לא צלחה בידה.

### עלייתו לגדולה
בשנת 732 ניצח בקרב טור את הפולשים המוסלמים. הניצחון נתפס כחסד אלוהי לטובת העולם הנוצרי, עליו הגן קרל. מה שהקנה לו מעמד וכבוד. ב-739 הציע לו האפיפיור לקבל תואר קונסול, אך הוא סירב. האפיפיור גרגוריוס השלישי שלח לקרל מרטל את מפתח הקבר של פטרוס הקדוש, ומינה אותו כ"מגן הכנסייה הקתולית" מפני הלומברדים האריאנים. בנו, פפין הגוץ, שירש את התואר, סילק עבור האפיפיור את הלומברדים מנחלותיו, ובכך יצר את התשתית להקמת מדינת האפיפיור במה שכונה "מתת פפין".

קרל מרטל מת בקיארזי .

קרל מרטל היה הראשון בבני משפחתו שנקרא "קרל", וממנו נגזר שם השושלת הקרולינגית, של המשפחה העתידה לשלוט בממלכה הפרנקית. הכינוי "מרטלוס" ("הפטיש") הוענק לו על ידי כותבי הכרוניקות במאה ה-9. לדעת ההיסטוריון פייר רישה () הכינוי הוצמד בהקבלה ליהודה המקבי (מקבת הוא פטיש) אשר הביס את הכופרים היוונים, כשם שקרל הנוצרי הביס את המוסלמים בפואטיה.

## משפחתו
לאחר מותו נחלקה פרנקיה בין שני בניו, קרלומן ופפין הגוץ. אחיהם למחצה, גריפו, דוכס מיין, נכלא על ידי שני האחים במנזר.

נכדו, קרל הגדול, היה אחת הדמויות המשמעותיות ביותר בהיסטוריה האירופית.

## קישורים חיצוניים

* 
* 

## הערות שוליים

קטגוריה:השושלת הקרולינגית
קטגוריה:ילידי 688
קטגוריה:נפטרים ב-741
קטגוריה:פרנקים
קטגוריה:מאיורדומי
הדוכסית

**הדוכסית** (באנגלית: **The Duchess**) הוא סרט דרמה בריטי משנת 2008, המבוסס על מאורעות היסטוריים ועל אישים בני המאה ה-18. הסרט בוים על ידי סול דיב, בכיכובם של קירה נייטלי ורייף פיינס.

## עלילה
ג'ורג'יינה (קירה נייטלי) היא בחורה צעירה הנישאת לדוכס עשיר ועתיר השפעה (רייף פיינס). לאחר שהדוכס מתאכזב מכך שהיא יולדת לו שתי בנות, היא נכנסת למערבולת של עצב, ומוצאת תנחומים בחברת בס פורסטר, אישה שבעלה בוגד בה ולא מאפשר לה לראות את שלושת בניה.

ג'ורג'יינה עוזרת לבס בכך שהיא מזמינה אותה לגור בביתה, אך מגלה שבס ובעלה מנהלים רומן. ג'ורג'יינה דורשת מהדוכס לגרש את בס אך הוא מסרב. ג'ורג'יינה הפגועה מוצאת תנחומים בזרועות אהוב נעוריה צ'ארלס גריי (דומיניק קופר), השואף להפוך לראש ממשלת אנגליה.

ג'ורג'יינה מציעה לדוכס להתגרש ממנה ולהינשא לבס, ובכך לאפשר לה להתייחד עם אהוב לבה, אך הדוכס הזועם מסרב להצעה ואונס אותה. כתוצאה מהאונס היא מתעברת ויולדת בן, ההופך ליורש הרשמי של הדוכס.

כל זה לא מביא את הדוכס לסלק את בס מביתו או להאיר פנים לג'ורג'יינה, והיא שוקעת ברומן עם גריי. כשהדוכס מגלה זאת הוא מכריח אותה להיפרד מעל גריי, ומאיים עליה שאחרת לא תראה את ילדיה, וכל שאיפותיו הפוליטיות של גריי ייחסמו. אז מגלה ג'ורג'יינה כי היא הרה מגריי, והדוכס מאלץ אותה למסור את התינוקת שנולדה לה למשפחתו של גריי.

התינוקת נקראת אלייזה, ומסופר בסוף הסרט שהיא קראה לביתה על שם אימה- ג'ורג'ינה. הסרט מסתיים בכך שג'ורג'ינה נשארת כ"אסירה בביתה שלה", בעוד גריי שבור הלב הופך לראש ממשלה ונישא לאחרת. ג'ורג'ינה נותנת את ברכתה לדוכס ולבס, והשניים נישאים. בס הופכת להיות הדוכסית השנייה של דבונשייר.

## מקורות היסטוריים
הסרט מבוסס על ספר ביוגרפי שכתבה הסופרת הבריטית-אמריקנית, אמנדה פורמן על ג'ורג'ינה קוונדיש, הדוכסית מדבונשייר.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זוכי אוסקר: התלבושות הטובות
קטגוריה:סרטי 2008
קטגוריה:סרטי דרמה
קטגוריה:סרטים בריטיים
קטגוריה:סרטים מבוססי ספרים
קטגוריה:סרטי דרמה היסטורית אמריקאיים
קטגוריה:סרטי דרמה רומנטית אמריקאיים
אזורים של איי הבתולה הבריטיים

באיי הבתולה הבריטיים אין חלוקה מנהלית רשמית. יחד עם זאת, לצורכי תכנון הוגדרו 6 אזורים הבאים:

שמאל|ממוזער|300px|מפת איי הבתולה הבריטיים

לצורכי מרשם אוכלוסין האיים מחולקים ל-6 אזורים:
* אי אנגדה
* אי גוס וון דייק
* אי וירג'ין גורדה
* איסט אנד (אי טורטולה)
* רואוד טאון (אי טורטולה)
* ווסט אנד (אי טורטולה)

קטגוריה:איי הבתולה הבריטיים: חלוקה מנהלית
אוגופוגו

**אוגופוגו** או **נאהטייקה** (מילולית: שד האגם) הוא השם שניתן למפלצת שדווח כי חיה באגם אוקנגן שבקולומביה הבריטית, קנדה.
ממוזער|220px|פסל של היצור בפארק קנדי

## תצפיות
אנשים התומכים בקיום האוגופוגו טוענים כי התצפית המתועדת הראשונה הייתה בסביבות 1872 ולפי התרחשויות באזור המיושב על ידי מתיישבים אירופיים. 
ייתכן והאזכור המוקדם ביותר של האוגופוגו היה בשנת 1860.
בשנת 1926 נטען כי אירעו התרחשויות בחוף אוקנגן מיסיון.
באירוע זה ככל הנראה היו כשלושים איש או יותר שטענו כי ראו את המפלצת.
באותה השנה עורך העיתון היומי ונקובר סאן בובי קרטר, כתב: "יותר מדי אנשים ראו את 'המפלצת' מכדי להתעלם ברצינות מרובה מהעובדות הקיימות".

הסרט הראשון על היצור היה של ארט פולדן והוסרט בשנת 1968. הסרט מציג אובייקט כהה הנע לעבר החוף.
הסרט השני על היצור הוסרט שוב בשנת 1989 על ידי קן צ'פלין, מוכר מכוניות משומשות ואביו קליים צ'פלין שטענו כי ראו יצור דמוי נחש השוחה בנהר ומצליף בזנבו, כמה שבועות מאוחר יותר חזר קן צ'פלין עם אביו וביתו וצילמו שוב את היצור.

הבריטים קראו לזואולוג; דוקטור קארל שוקר, שסיווג את האוגופוגו לקטגוריית ה'מרבה גיבנת', והניח שזהו ייצור מסוג לוויתן נחשי מפותל ופרימיטיבי כגון הבסילוזאורוס ('מלך לטאה').

עם זאת, הראיות הפיזיות שמציגות את האוגופוגו היו מוגבלות ולא ברורות מצילומי הסטילס והוידאו. אחת ההנחות הייתה כי בעצם מדובר בחדקן האגם (lake sturgeon). יש הנחות שונות שמדובר באי זיהוי של צונאמי שהוא מעין גל עומד (seiche) ומתחתיו תנועות אגמיות מפותלות.

הרבה נכתב על האוגופוגו בספרים, בכתבות, הוסרטו עליו סרטי קולנוע והוא הוזכר בסדרות.
ישנו אף בול עם ציור ששמו מתנוסס עליו.
אגדות רבות נוצרו סביב האוגופוגו.

## ראו גם
*יטי
*המפלצת מלוך נס
*ביג פוט
## קישורים חיצוניים

קטגוריה:יצורים מיתולוגיים
קטגוריה:קנדה: תרבות
קטגוריה:תעלומות היסטוריות
קטגוריה:קריפטוזואולוגיה
קטגוריה:קולומביה הבריטית
UCI ProTour

**הסבב המקצועני של איגוד האופניים הבין-לאומי** היה סבב מרוצי אופניים שאורגן על ידי האיגוד הבין-לאומי לאופניים (UCI) והיה הסבב העולמי בשנים 2005–2008. את מקומו תופס מאז 2009 הסבב העולמי של איגוד האופניים הבינלאומי, ה-UCI World Tour. ה-UCI ProTour היא, למעשה, מערכת הכוללת שלושה רכיבים:
* רשימת מרוצים הנכללים בסבב
* רשימת קבוצות אופניים הנכללות בסבב
* שיטת דירוג של רוכבים, קבוצות ומדינות בהתאם לתוצאותיהם במרוצים

הסבב הוקם על ידי היין פרבריכן, נשיאו של האיגוד דאז, בשנת 2005. הסבב וממשיכו, סבב UCI World Tour, כוללים מספר קבוצות אופניים מהדרג הראשון בעולם, אשר על פי חוזה עליו הן חתומות, מחויבות להשתתף בכל מרוצי הסבב בכל עונה. שיטה זו החליפה את שיטת דירוג הקבוצות הישנה, סבב הגביע העולמי באופני כביש, שנוסדה ב-1989. סבב הפרו טור, שנבנה לפי מודל הפורמולה 1, עמד במוקד החיכוך בין מנהלי הקבוצות, מנהלי האיגוד ומארגני המרוצים (במיוחד מארגני הגרנד טורס). בשנת 2009 הוחלפה שיטה זו באופן חלקי בשיטה דירוג חדשה, UCI World Ranking וב-2011 אוחדו שיטת הדירוג החדשה והמערכת של הקבוצות והמרוצים הנכללים בסבב תחת השם **UCI World Tour**. סבב זה כולל 27 מרוצים; 13 מרוצים חד-יומיים ו-14 מרוצי קטעים בהם משתתפות כל הקבוצות שהוגדרו כקבוצות פרו-טור. 

בסבב הפרו טור היו חברות 19 קבוצות והן קיבלו הזמנה אוטומטית לכל מרוצי הסבב. מרבית המרוצים התקיימו באירופה, בתקופה שבין מרץ ואוקטובר. קבוצה שהחליפה ספונסר, חויבה במציאת קבוצה חלופית או נותן חסות חדש.

## קישורים חיצוניים
* האתר הרשמי של הסבב

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מרוצי אופניים
טום ויזדום

**טום ויזדום** (באנגלית: **Tom Wisdom**; נולד ב-18 בפברואר 1973) הוא שחקן תיאטרון, קולנוע וטלוויזיה בריטי.
בין הסרטים ששיחק בהם ניתן למנות את "היי מיסטר די-ג'יי" (2005) ו-"300" (2007).

## ביוגרפיה
טום ויזדום נולד בבריטניה. אביו שירת בחיל האוויר המלכותי של בריטניה. בעקבות כך נאלצה המשפחה לעבור דירה פעמים תכופות. לויזדום יש 2 אחים. הוא בוגר המכללה בסאות'המפטון, שם התאמן בלימודי דרמה.

בטלוויזיה, ויזדום שיחק את טום פרגוסון בטלנובלה "רחוב ההכתרה" (1999-200). בתיאטרון הוא שיחק ב"ארץ אחרת" (2000) ובהצגה "סוף המסע" (2005). התפקיד הידוע ביותר שלו הוא כ"אסטוניס" בסרט "300". הוא שיחק גם בסרט "רדיו רוק" (2008), ואת איאן בסרט "אחוות הג'ינס 2" ו"אש וקרח".

## סרטים ששיחק בהם
* *Enemy Lines* - 2020
*שומרי האור - 2010
* אש וקרח - 2008
* אחוות הג'ינס 2  - 2008
* רדיו רוק - 2008
* 300 - 2007
* היי מיסטר די ג'יי  - 2005

### טלוויזיה

* החברה הגבוהה (2005-2003)
* דומיניון (2015-2014)

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה אנגלים
קטגוריה:בריטים שנולדו ב-1973
חזית השינוי והרפורמה

**חזית השינוי והרפורמה** הוא גוש פוליטי לבנוני, בהנהגת הגנרל לשעבר מישל עאון, הפועל כיום בשיתוף עם קואליציית 8 במרץ הפרו-סורית.

בבחירות לפרלמנט הלבנוני ביוני 2009, זכתה החזית ב-30 מושבים לפרלמנט (מתוך 57 סך הכל בקואליציית 8 במרץ).

המפלגות הפוליטיות העיקריות בו הן: הזרם הפטריוטי החופשי של מישל עאון, בריגדת מרדה, הפדרציה המהפכנית הארמנית והמפלגה הדמוקרטית הלבנונית.

קטגוריה:לבנון: פוליטיקה
סאלו (מאכל)

שמאל|ממוזער|250px|גוש סאלו ליטאי
**סאלו** (ברוסית ואוקראינית: **са́ло**, בפולנית: **słonina**, בהונגרית: **szalonna**, ברומנית, בבולגרית ובמקדונית: **сланина**, **slănină** סלנינה) הוא מאכל מרכז ומזרח אירופאי מסורתי העשוי מפיסות שומן חזיר מומלח ומתובל. הגרסאות המזרח אירופאיות הן לרוב שומן מומלח או כבוש בלבד, ללא תיבול. שם המאכל בא מהשורש הסלאבי "סול" או "סאל" שמשמעו מלח, והמילה "סולונינה" ברוסית ואוקראינית משמעה כל סוג של בשר מומלח, למשל קורנד ביף. סאלו אינו מעובד כמעט כלל ואינו מכיל בשר אלא שומן בלבד. הגרסה האיטלקית הדומה לסאלו נקראת לארדו (Lardo).

## שימור
הסאלו מומלח ולעיתים מעושן (בעיקר בבלקן), ונשמר במקום קר ואפל כמרתף, בו יוכל להישמר כשנה. על מנת לשפר את הטעם יש המצפים את הסאלו בשכבה עבה של פפריקה או פלפל שחור, תיבול הנפוץ יותר במרכז אירופה. השומן נחתך לגודל נוח של כ 15X20 ס"מ ונמרח במלח. הפיסות מונחות עם העור מטה בתיבות עץ או חביות ובין השכבות מפזרים מלח בעובי של כ-1 ס"מ.

אם סאלו אוחסן למשך זמן רב מדי או שנחשף לשמש, השומן מתחיל להתחמצן והשכבה החיצונית מצהיבה ומקבלת טעם מריר. השימושים המסורתיים בסאלו שאינו מתאים לאכילה הם שימון מגפי עור לשם דחיית מים, פיתיון במלכודות עכברים או הכנת סבון ביתי.

## במטבח
ניתן לאכול סאלו כפי שהוא, אך ניתן גם להשתמש בו כשומן בסיס לטיגון, לבשלו או לטגנו עם שום לתיבול מרק בורשט. פיסות קטנות של סאלו מוכנסות גם לתערובת של נקניקים ונקניקיות. פרוסות דקות של סאלו עם מעט שום על לחם שיפון או על לחם שחור מתערובת של קמח שיפון וחיטה הן חטיף מסורתי הנאכל בעת שתיית וודקה או הורילקה.

בשימוש בסאלו כשומן לטיגון נותרות פיסות קטנות של בשר פריך (באוקראינית "שקבארקי", קרי גלדי שומן) שמעטרים בהן מנות תפוחי אדמה או ורניקי.

בעור העבה שצמוד לשומן הסאלו משתמשים לציר מרק הבורשט, אך הוא אינו נאכל ונזרק לאחר הבישול.

## בתרבות הפופולרית
בהומור הרוסי והמזרח אירופאי בכלל, הסאלו נחשב כמאפיין סטראוטיפי של אוקראינה ותרבותה. בדיחות רבות סובבות סביב הסאלו כדבר שאליו משתוקק האוקראיני הטיפוסי יותר מכל.

באוקראינה נהוג לפרוס פרוסות דקות של סאלו ולהניח אותן על טוסט מלחם שחור ולהגיש בתוספת חרינובקה, שהיא משקה לאומי אוקראיני שעשוי מוודקה, חזרת ודבש.

## קישורים חיצוניים

קטגוריה:מאכלי בשר
קטגוריה:המטבח הרוסי
קטגוריה:המטבח האוקראיני
קטגוריה:המטבח הפולני
קטגוריה:המטבח הרומני
קטגוריה:המטבח הבולגרי
קטגוריה:מאכלי בשר חזיר
קטגוריה:מאכלי שומן מן החי
Come Dance with Me!

**Come Dance with Me!&lrm;** הוא אלבום מאת הזמר האמריקני פרנק סינטרה שראה אור בשנת 1959. זהו אלבום האולפן ה-20 של סינטרה וה-13 שהוציא תחת חברת ההקלטות קפיטול.

זהו האלבום המצליח ביותר בקריירה של סינטרה, לאחר ששהה במשך שנתיים וחצי במצעד הבילבורד.

האלבום מכיל ביצועי סווינג כבדים ונגינת החצוצרות מובילה בו את התזמורת, על אף שכמה מהשירים באלבום איטיים ורגועים את הצלחתו הרבה הוא חייב לקטעים המהירים והעליזים.

הביקורות היללו את האלבום ובטקס הגראמי של שנת 1960, קטף !Dance With Me את פרס האלבום הטוב ביותר ואת פרס הביצוע הווקאלי הטוב ביותר בידי זמר, כמו כן זכה המארגן בילי מיי בפרס המארגן הטוב ביותר.

Come Dance With Me!, שהה במצעד אלבומי הפופ של מגזין הבילבורד במשך 140 שבועות והגיע למקום השני וכך גם במצעד הבריטי.

בשנת 1987 הוציאה חברת קפיטול את האלבום על גבי תקליטור, אל שירי האלבום המקורי התווספו 4 שירים נוספים.

## משתתפים
* פרנק סינטרה - קולות
* בילי מיי - מארגן, מנצח

## רשימת שירים

## קישורים חיצוניים

קטגוריה:אלבומי פרנק סינטרה
קטגוריה:אלבומים באנגלית
קטגוריה:זוכי פרס גראמי לאלבום השנה
קטגוריה:אלבומי חברת קפיטול רקורדס